SL Uradni list Evropske unije C 204/30

Objava vloge na podlagi člena 6(2) Uredbe (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 204/07)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

Vloga za registracijo po členu 5 in členu 17(2)

„ŽATECKÝ CHMEL“

ES št.: CZ/PDO/005/0402/19.10.2004

ZOP ( ) ZGO ( X )

Ta povzetek je zgolj informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski komisiji (1).

1. Pristojna služba v državi članici:

Naziv: Úřad průmyslového vlastnictví Naslov: Antonína Čermáka 2a, CZ-160 68 Praha 6 Telefon: (420) 220 383 111 Telefaks: (420) 224 324 718 E-naslov: posta@upv.cz

2. Vlagatelj:

Naziv: Svaz pěstitelů chmele České republiky Naslov: Mostecká 2580, CZ-438 19 Žatec Telefon: (420) 415 733 401 Telefaks: (420) 415 726 052 E-naslov: svaz@czhops.cz Sestava: proizvajalci/predelovalci ( X ) drugi ( )

3. Vrsta proizvoda:

Skupina 1.8 — hmelj

4. Specifikacija (povzetek zahtev iz člena 4(2):

4.1 Ime: „Žatecký chmel“

4.2 Opis: Posebna značilnost hmelja „Žatecký chmel“ je oblika storžkov (zmerna do podolgovato jajčasta, 100 storžkov tehta 13–17 gramov, z nežnimi, 12–16 mm dolgimi, pravilnimi spiralami storžkov), z rahlo aromo hmelja in zlato barvo lupulina. Značilnosti hmelja „Žatecký chmel“ so rdeča barva trte, nežni storžek, nizka vsebnost mircena in uravnovešena vsebnost alfa in beta kisline. Za sestavo hmeljske smole je značilna relativno nizka vsebnost grenčice v obliki alfa kisline (2,5 %–5,5 %). Vsebnost grenčice v obliki beta kisline je višja od vsebnosti alfa kisline, razmerje med njima je najpogosteje v obsegu 0,60–0,80. Vsebnost mircena je 25–40 %. Značilna je tudi velika količina beta farnesena (14–20 %), ki je pri drugih vrstah hmelja prisoten le v majhnih količinah. Razmerje med posameznimi sestavinami hmelja določa končno aromo hmelja „Žatecký chmel“. Dozori zgodaj. Na trgu je na voljo stisnjen ali zdrobljen.

4.3 Geografsko območje: Hmelj „Žatecký chmel“ raste na območju pridelave hmelja Žatec. To območje zajema katastrske občine Louny, Rakovník, Chomutov, Kladno, Plzeň-sever in Rokycany. Več podrobnosti o tej regiji je v specifikaciji.

4.4 Dokazilo o poreklu: V Češki republiki certifikacijo hmelja urejajo Akt št. 97/1996 Recueil o zaščiti hmelja, Uredba Sveta (ES) št. 1952/2005, Uredba Komisije (EGS) št. 178/77 in Uredba Komisije (EGS) št. 890/78. Organ, pooblaščen za certificiranje hmelja v Češki republiki, je ÚKZÚZ (Ústřední kontrolní a zkušební ústav zemědělský, Centralni inštitut za nadzor in pregledovanje v poljedelstvu, v nadaljnjem besedilu „Inštitut“).

Dokazilo o poreklu zagotavlja zakonsko predpisan postopek. Proizvajalci stehtajo pridelani hmelj, ga ustrezno označijo, opremijo z zaščitno oznako in izdajo deklaracijo o številki in teži označenih pakiranj hmelja glede na katastrsko območje in vrsto hmelja. Inštitut opravi nadaljnja preverjanja označenega hmelja in hmeljskih izdelkov, izda potrdilo ter preveri skladnost s pravnimi zahtevami za zaščito hmelja in s pravili Evropske skupnosti. Inštitut tudi vodi evidenco o hmeljiščih in proizvajalcih hmelja.

Državna kmetijska in živilska inšpekcija (Státní zemědělská a potravinářská inspekce) preveri specifikacije in izda odločbe v zvezi z Inštitutom.

4.5 Metoda pridobivanja: Hmelj „Žatecký chmel“ raste na območju pridelave hmelja Žatec. Pomladanska opravila se začnejo aprila z rezanjem in napeljevanjem, sledijo obrezovanje, obdelovanje in kemična zaščita rastlin. V obdobju rasti se opravijo številna škropljenja proti škodljivim organizmom in boleznim. Hmelj se obira v drugi polovici avgusta in začetku septembra. Hmelj se predela v stisnjen ali zdrobljen hmelj.

Hmeljišče je zgrajeno iz lesenih, včasih betonskih drogov. Pri novih drogovih se uporabi žica ali jeklena vrv. Hmeljski drogovi so visoki približno 7 metrov (optimalna višina za hmelj, ki se prideluje na tem območju). Na enem hektarju hmeljišča raste 2 500–3 500 rastlin, odvisno od gostote nasada (ki se določi s tehniko kmetovanja, z rastnimi lastnostmi rastlin in strukturno optimizacijo pridelka). Hmelj je trajnica, ki raste na istem mestu do 20 let. V hmeljišču se zaradi oploditve gojijo le rastline ženskega spola. Moške rastline niso zaželene zaradi njihovega vpliva na kvaliteto hmelja.

Hmelj „Žatecký chmel“ se prideluje na tradicionalnem območju že več kot tisoč let. Za klone hmelja „Žatecký chmel“ se štejejo edino: Lučan (registriran 1941), Blato (1952), Osvaldův klon 31 (1952), Osvaldův klon 72 (1952), Osvaldův klon 114 (1952), Siřem (1969), Zlatan (1976), Podlešák (1989) in Blšanka (1993).

4.6 Povezava: Posebni naravni pogoji območja pridelave hmelja Žatec zagotavljajo edinstvenost hmelja „Žatecký chmel“ (glej odstavek 4.2). To območje je na severo-zahodu zaščiteno z gorovjem Krušné hory, Doupovské vrchy in češkim centralnim masivom České středohoří, ki tvorijo zaveso pred dežjem. Skupna letna količina padavin v tem območju znaša zato le okoli 450 mm. Čas padavin je za razvoj hmelja ugoden (povprečna količina padavin v obdobju rasti je 260 mm). Povprečna letna temperatura je 8–9 °C (v obdobju rasti pa 14–16 °C). Kakovost hmelja določujejo podnebne razmere in prst. Ta je v glavnem rdeča permijska, pa tudi lažji peščeni lapor. Na rast in razvoj hmelja vplivajo tudi pogoji na hmeljiščih, ki jih določuje zlasti višina (200–500 metrov nadmorske višine) in položaj glede na lego zemljišča, nagnjenost in izpostavitev hmeljišč. Ta se nahajajo zlasti v širokih, odprtih dolinah s prostim pretokom zraka, ki so zaščitene pred močnimi zahodnimi in severnimi vetrovi. Kjer ti pogoji niso zagotovljeni, hmelj ne dosega takšne kakovosti in donosa. Na kemijsko sestavo in rast hmelja vpliva zlasti okolje. Zgoraj opisani pogoji (kombinacija povprečne količine padavin, temperature, profila prsti, višine in svetlobe) so edinstveni za območje pridelave hmelja Žatec. Druga območja pridelave hmelja na svetu se razlikujejo v nekaterih osnovnih pogojih (več padavin, višje povprečne temperature, povprečno krajši dnevi/manj svetlobe v obdobju rasti).

4.7 Nadzorni organ:

Naziv: Státní zemědělská a potravinářská inspekce, inspektorát v Ústí nad Labem Naslov: Masarykova 19/275, CZ-403 40 Ústí nad Labem Telefon: (420) 475 651 224 Telefaks: (420) 475 651 225 E-naslov: usti@szpi.gov.cz





Naziv: Ústřední kontrolní a zkušební ústav zemědělský, odbor trvalých kultur Žatec Naslov: Chmelařské náměstí 1612, CZ-438 43 Žatec Tel.: (420) 415 778 119 Telefaks: (420) 415 778 136 E-naslov: webmaster@ukzuz.cz

Končno odločitev sprejme Državna kmetijska in živilska inšpekcija.

4.8 Označevanje: Napis „ŽATECKÝ CHMEL“ je pritrjen na zunanjo stran vsakega paketa.

4.9 Nacionalne zahteve: —

(1) Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.